Яшчэ адзін напрамак папулярызацыі музычнай культуры, які актыўна разіваецца ва ўніверсітэце, — выданне спецыялізаванай літаратуры. Так, напрыканцы мая бягучага года з друкарні выйшла кніжка з гаваркой назвай “Маленькаму народу пра месячыкі года”. Яе аўтар прапанаваў беларускім дзеткам шэраг вершаў на роднай мове. Кожны верш у зборніку — гэта чатырохрадкоўе, прысвечанае пэўнаму месяцу года. Выданне ўжо атрымала многа станоўчых водгукаў ад выкладчыкаў беларускай мовы, выхавальнікаў дзіцячых садкоў, студэнтаў. Незадоўга да правядзення семінара пабачыў свет зборнік Пятра Пятровіча “Дзіцячыя сюіты для баяна”.